ഡോളോറെസ് ഡെൽ റിയോ

മരിയ ഡി ലോസ് ഡോളോറസ് അസുൻസോളോ വൈ ലോപ്പസ് നെഗ്രെറ്റ് (ജീവിതകാലം: 3 ഓഗസ്റ്റ് 1904 Jarlson, Gary; Thackery Jr, Ted
(13 April 1983).  - 11 ഏപ്രിൽ 1983), പ്രൊഫഷണലായി ഡോളോറസ് ഡെൽ റിയോ (  ) എന്നറിയപ്പെടുന്ന ഒരു മെക്സിക്കൻ സ്വദേശിയായ അഭിനേത്രിയായിരുന്നു. 50 വർഷത്തിലേറെ നീണ്ട തൻറെ കരിയറിൽ, ഹോളിവുഡിലെ ആദ്യത്തെ പ്രധാന വനിതാ ലാറ്റിനമേരിക്കൻ ക്രോസ്ഓവർ താരമായി അവർ കണക്കാക്കപ്പെടുന്നു.  The Face of Deco: Dolores Del Rio , Screendeco.wordpress.com, May 18, 2012.  1920 കളിലും 1930 കളിലും അമേരിക്കൻ സിനിമയിലെ ശ്രദ്ധേയമായ കരിയറിനൊപ്പം, മെക്സിക്കൻ സിനിമയുടെ സുവർണ്ണ കാലഘട്ടത്തിലെ ഏറ്റവും പ്രധാനപ്പെട്ട സ്ത്രീ കഥാപാത്രങ്ങളിൽ ഒരാളായി അവർ കണക്കാക്കപ്പെടുന്ന അവർ ആ കാലഘട്ടത്തിലെ ഏറ്റവും സുന്ദരിയായ നടിമാരിൽ ഒരാളായിരുന്നു. 

മെക്സിക്കോയിൽനിന്ന് കണ്ടെത്തിയ ശേഷം, 1925-ൽ ഹോളിവുഡിൽ അവളുടെ സിനിമാ ജീവിതം ആരംഭിച്ചു. റിസറക്ഷൻ (1927), റമോണ (1928), ഇവാഞ്ചലിൻ (1929) എന്നിവയുൾപ്പെടെ നിരവധി വിജയചിത്രങ്ങളിൽ അവർ വേഷങ്ങൾ അവതരിപ്പിച്ചു. അമേരിക്കൻ സിനിമയുടെ " നിശബ്ദ " കാലഘട്ടത്തിൽ ഡോൾഫ് വാലന്റീനോയുടെ ഒരു തരം സ്ത്രീ പതിപ്പായിഡെൽ റിയോ കണക്കാക്കപ്പെടുന്നു.

ശബ്ദ സിനിമകളുടെ ആവിർഭാവത്തോടെ, സമകാലിക ക്രൈം മെലോഡ്രാമകൾ മുതൽ മ്യൂസിക്കൽ കോമഡികൾ, റൊമാന്റിക് ഡ്രാമകൾ വരെയുള്ള നിരവധി ചലച്ചിത്ര വിഭാഗങ്ങളിൽ അവർ അഭിനയിച്ചു. ആ ദശകത്തിലെ അവളുടെ ഏറ്റവും വിജയകരമായ ചിത്രങ്ങളിൽ ബേർഡ് ഓഫ് പാരഡൈസ് (1932), ഫ്ലയിംഗ് ഡൗൺ ടു റിയോ (1933), മാഡം ഡു ബാരി (1934) എന്നിവ ഉൾപ്പെടുന്നു. 1940-കളുടെ തുടക്കത്തിൽ, അവളുടെ ഹോളിവുഡ് കരിയർ കുറയാൻ തുടങ്ങിയപ്പോൾ, ഡെൽ റിയോ മെക്സിക്കോയിലേക്ക് മടങ്ങുകയും അക്കാലത്ത് അതിന്റെ ഉന്നതിയിലായിരുന്ന മെക്സിക്കൻ ചലച്ചിത്ര വ്യവസായത്തിൽ പങ്ക് ചേരുകയും ചെയ്തു.

ഡെൽ റിയോ സ്വന്തം നാട്ടിലേക്ക് മടങ്ങിയപ്പോൾ, മെക്സിക്കൻ സിനിമയുടെ സുവർണ്ണ കാലഘട്ടത്തിലെ ഏറ്റവും പ്രധാനപ്പെട്ട താരങ്ങളിൽ ഒരാളായി അവർ മാറി. ഡെൽ റിയോ അഭിനയിച്ച മെക്സിക്കൻ സിനിമകളുടെ ഒരു പരമ്പര ക്ലാസിക് മാസ്റ്റർപീസുകളായി കണക്കാക്കപ്പെടുകയും ലോകമെമ്പാടുമുള്ള മെക്സിക്കൻ സിനിമയെ ഉയർത്താൻ സഹായിക്കുകയും ചെയ്തു. അവയിൽ നിരൂപക പ്രശംസ നേടിയ മരിയ കാൻഡലേറിയ (1943) വേറിട്ടുനിൽക്കുന്നു.  1950-കളിൽ ഡെൽ റിയോ പ്രധാനമായും മെക്സിക്കൻ സിനിമകളിൽ സജീവമായി തുടർന്നു. 1960-ൽ അവൾ ഹോളിവുഡിലേക്ക് മടങ്ങി. തുടർന്നുള്ള വർഷങ്ങളിൽ മെക്സിക്കൻ, അമേരിക്കൻ സിനിമകളിൽ പ്രത്യക്ഷപ്പെട്ടു. 1950-കളുടെ അവസാനം മുതൽ 1970-കളുടെ ആരംഭം വരെ അവൾ മെക്സിക്കോയിലെ നാടകവേദിയിലേക്ക് വിജയകരമായി കടന്നുചെല്ലുകയും ചില അമേരിക്കൻ ടിവി പരമ്പരകളിൽ പ്രത്യക്ഷപ്പെടുകയും ചെയ്തു.

ലോകമെമ്പാടുമുള്ള മെക്സിക്കോയുടെ സ്ത്രീ മുഖത്തിന്റെ സവിശേഷമായ പ്രതിനിധാനമായി ഡെൽ റിയോ കണക്കാക്കപ്പെടുന്നു. 
അവലംബം